SI JESU-CRISTO 
LAMANG ANG NAGALUWAS 


Kag magabata sia sing lalaki, kag pagahingalanan mo sia 
nga Jesus, kay luwason niya ang iya katawhan sa ila mga 
sala. Mateo 1:21 


Kay ginhigugma gid sang Dios ang kalibutan sa bagay nga 
ginhatag niya ang iya bugtong nga Anak, agod ang bisan 
sin-o nga magtuo sa iya indi mawala kundi may kabuhi 
nga wala sing katapusan. Juan 3:16 


Si Jesus nagsiling sa iya, Ako amo ang dalan, ang 
kamatuoran, kag ang kabuhi. Wala sing tawo nga 
makapalapit sa Amay kon indi paagi sa akon. Juan 14:6 


Kag wala sing iban nga ngalan sa idalum sang langit nga 
ginhatag sa mga tawo, nga paagi sini maluwas kita. 
Binuhatan 4:12 


Kay gintudlo ko sa inyo una sa tanan ang akon nabaton 
man: nga si Cristo napatay tungod sa aton mga sala, suno 
sa Kasulatan, kag nga ginlubong sia, kag nga nabanhaw 
sia sa ikatlo nga adlaw suno sa mga 

kasulatan: 1 Corinto 15:3-4 

Paagi sa iya dugo gintubos kita, kag W t 
ginpatawad ang aton mga sala, suno sa 

bugana sang iya grasya. Efeso 1:7 LEX 


And the gospel must first be published 
among all nations. MARK 13:10 


May apat ka kamatuoran nga dapat naton hangpon sing bug-os: 

1. Palangga ka gid sang Dios. 

Gusto Niya nga makaangkon ka sang kabuhi nga wala sing katapusan 
sa langit upod sa lya. 

Kay ginhigugma gid sang Dios ang kalibutan sa bagay nga ginhatag 
niya ang iya bugtong nga Anak, agod ang bisan sin-o nga magtuo sa 
iya indi mawala kundi may kabuhi nga wala sing katapusan. Juan 3:16 
Luyag Niya nga makatigayon ka sing bugana kag makahulugan nga 
kabuhi upod sa Iya. 

Ang makawat nagakari kundi sa pagpangawat, sa pagpatay, kag sa 
paglaglag. Nagkari ako agod maangkon nila ang kabuhi, kag agod 
matigayon nila ini sing bugana. Juan 10:10 


Sa pihak sini, madamo nga mga tawo ang wala maka-eksperyensya 
sang makahulugan nga kabuhi kag indi sigurado kon may yara sila 
sang kabuhi nga wala sing katapusan bangud... 

2. Ang tawo makasasala sa kinaugali. Amo ina nga nahamulag sia sa 
Dios. 

Ang tanan nakasala. 

Kay ang tanan nakasala, kag wala makalab-ot sa himaya sang dios, 
Roma 3:23 

Kay ang gugma sa kuwarta amo ang gamot sang tanan nga kalautan... 
1 Timoteo 6:10 

Ang bayad sang sala amo ang kamatayon. 

Kay ang bayad sang sala amo ang kamatayon... Roma 6:23 


Ang Biblia nagapat-od sang duha ka sahi sang kamatayon: 

e Pisikal nga kamatayon 

Kag subong nga gintalana sa mga tawo nga mapatay sing makaisa 
lang, kag sa tapos sini ang paghukom: Hebreo 9:27 

e Espirituhanon nga kamatayon ukon walay katapusan nga pagbulag sa 
Dios sa impierno 

Apang ang mga mahinadlukon, kag mga di-matinuohon, kag 
makangilil-ad, kag mga manugpatay, kag mga makihilawason, kag mga 
madyikero, kag mga nagasimba sa mga dios-dios, kag ang tanan nga 
mga butigon, magadala sang ila bahin sa linaw nga nagadabdab sang 
kalayo kag asupre: nga amo ang ikaduha nga kamatayon. Bugna 21:8 


Kon ang tawo nahamulag sa Dios tungod sang iya sala, ano ang 
solusyon sa sini nga problema? Masami naton ginahunahuna 
nga ang mga solusyon amo ang: relihiyon, maayo nga mga 
buhat, kag maayo nga pamatasan. Pero isa lang ang solusyon 
halin sa Dios. 

3. Si Jesukristo amo lamang ang dalan pakadto sa langit. 

Amo ini ang deklarasyon sang Dios. 

Si Jesus nagsiling sa iya, Ako amo ang dalan, ang kamatuoran, 
kag ang kabuhi. Wala sing may makapalapit sa Dios nga Amay 
kon indi paagi sa akon. Juan 14:6 


Ginbayaran niya ang bug-os nga silot para sa aton mga sala. 
Kay si Cristo man napatay sing makaisa lang tungod sa mga 
sala, ang matarong tungod sa mga di-matarong, agod nga 
madala niya kita sa Dios. 

Paagi sa iya dugo gintubos kita, kag ginpatawad ang aton mga 
sala, suno sa bugana sang iya grasya. Efeso 1:7 

Yara sa iya ang saad sang kabuhi nga walay katapusan. 

Ang nagatuo sa Anak may kabuhi nga walay katapusan. Kag sia 
nga wala nagatuo sa iya anak indi makakita sang kabuhi, 
apang ang kasingkal sang Dios nagapabilin sa iya. Juan 3:36 
Kay ang bayad sang sala amo ang kamatayon, apang ang dulot 
sang Dios amo ang kabuhi nga wala sing katapusan paagi kay 
Jesu-Cristo nga aton Ginoo. Roma 6:23 


4. Kinahanglan naton magtuo kay Jesucristo agud maluwas. 
Ang aton kaluwasan tungod sang grasya sang Dios paagi sa 
pagtuo kay Jesu-Cristo. 

Kay paagi sa grasya sang Dios naluwas kamo paagi sa inyo 
pagtuo, kag ini indi gikan sa inyo kaugalingon: ini dulot sang 
Dios: indi gikan sa mga binuhatan, agod nga wala sing bisan 
sin-o nga magpabugal. Efeso 2:8-9 

Kay ang bisan sin-o nga magtawag sa ngalan sang Ginoo 
maluwas. Roma 10:13 


Pangamuyo sang Makasasala 

Ipangamuyo ini nga may pagtuo: 

Ginoong Jesus, madamo gid nga salamat sa paghigugma mo sa akon. 
Ginaako ko nga makasasala ako kag nagapangayo ako sang imo 
kapatawaran. Salamat sa imo kamatayon sa krus, paglubong, kag 
pagkabanhaw sa pagbayad sang tanan ko nga mga sala. Nagasalig 
ako sa imo bilang akon Ginuo kag Manluluwas. Ginabaton ko ang imo 
regalo nga kabuhi nga wala sing katapusan kag ginatugyan ko ang 
akon kabuhi sa imo. Buligi ako sa pagtuman sang tanan mo nga mga 
sugo kag mangin kalahamut-an sa imo panulok. Amen. 


Kon nagsalig ka kay Jesu-Cristo, ang masunod amo ang natabo sa 
imo: 

e Karon, may kabuhi ka nga wala sing katapusan upod sa Dios. 

Kag amo ini ang kabubut-on sang nagpadala sa akon: nga ang 
tagsatagsa nga makakita sa Anak kag magtuo sa iya makaangkon 
sang kabuhi nga wala sing katapusan, kag banhawon ko sia sa 
katapusan nga adlaw. Juan 6:40 

e Ang tanan mo nga mga sala ginbayaran na kag ginpatawad. 
(nagliligad, karon, palaabuton) 

Pero si Cristo nagdulot sing isa lang ka halad para sa mga sala kag 
naglingkod sa tuo sang Dios, Hebreo 10:12 

e Bag-o ka nga tinuga sa panulok sang Dios. Ini ang pagsugod sang 
imo bag-o nga kabuhi. 

Gani kon ang bisan sin-o nga tawo yara kay Cristo, bag-o na sia nga 
tinuga. yari karon, ang tanan nga mga butang nangin bag-o. 2 
Corinto 5:17 

e Nangin anak ka sang Dios. 

Pero ang tanan nga nagbaton sa iya ginhatagan niya sing 
kinamatarong nga mangin anak sang Dios, ang mga nagatuo sa iya 
ngalan: Juan 1:12 


Ang maayo nga mga binuhatan indi isa ka paagi agud kita maluwas, 

kundi isa ka pamatuod ukon bunga sang aton kaluwasan. 

Kay kita mga binuhatan sang Dios, kag gintuga kita paagi kay Cristo 

Jesus sa paghimo sang maayo nga mga buhat, nga ginhanda na sang 
Dios agod magpadayon kita sa sini. Efeso 2:10 


